Va repetir l'inici de la temporada disputant la Copa Hopman junt a Belinda Bencic, i novament van guanyar el títol aconseguint-lo per tercera ocasió. En l'Open d'Austràlia va caure enfront Stefanos Tsitsipas en quarta ronda. A Dubai var venjar-se de Tsitsipas en la final i va guanyar el títol individual número 100 del seu palmarès, tot just el segon tennista en aconseguir aquesta fita després de Jimmy Connors. Seguidament va encadenar les finals de Indian Wells i Miami amb resultat desigual, va cedir davant Thiem i va batre a John Isner respectivament. Llavors va disputar el primer torneig sobre terra batuda en tres anys a Madrid aconseguint la seva 1200ena victòria de la seva trajectòria. Malauradament va ser derrotat per Thiem en quarts de final. A Roma es va retirar en quarts de final per una lesió. Al Roland Garros va avançar fins a les semifinals, ronda que no aconseguia en aquest torneig des de 2012, però Nadal el va superar clarament. En els torneigs sobre gespa va demostrar novament que era la seva superfície preferida i va guanyar el torneig de Halle per desena ocasió després de derrotar a Goffin. A Wimbledon es va venjar de Nadal en semifinals, primer enfrontament entre ells a Wimbledon des de la final de 2008. En la final no va poder fer el mateix amb Đoković després d'un partit mític de gairebé cinc hores i no aprofitar dos punts de partit. A l'estiu va disputar el torneig de Cincinnati però el va batre Andrey Rublev en tercera ronda, i en el US Open va cedir enfront Dimitrov en quarts de final. A Xangai també va caure en quarts de final, en aquesta ocasió davant Zverev. Llavors va disputar el torneig de Basilea, que va guanyar per desena vegada després de derrotar a Alex de Minaur. Per tancar la temporada va disputar les ATP Finals, va perdre davant Thiem però va derrotar Matteo Berrettini i Đoković, així que va avançar a semifinals però el va superar Tsitsipas.